b'\n_START_ARTICLE_\nAtlassian\n_START_SECTION_\nHistoria\n_START_PARAGRAPH_\nAtlassianin perustivat vuonna 2002 Mike Cannon-Brookes ja Scott Farquhar.\xc2\xa0\xc2\xa0He tapasivat opiskellessaan Sydneyss\xc3\xa4\xc2\xa0Uuden Etel\xc3\xa4-Walesin yliopistossa.\xc2\xa0He k\xc3\xa4ynnisteliv\xc3\xa4t yrityst\xc3\xa4\xc3\xa4n useita vuosia ja rahoittivat startup-yrityst\xc3\xa4\xc3\xa4n 10\xc2\xa0000 dollarin luottokorttivelalla.\xc2\xa0Hein\xc3\xa4kuussa\xc2\xa02010 Atlassian ker\xc3\xa4si 60 miljoonan dollarin riskip\xc3\xa4\xc3\xa4oman Accel Partners\xc2\xa0-yritykselt\xc3\xa4._NEWLINE_Vuonna 2006 Ernst&Young nimesi Cannon-Brookesin ja Farquharin vuoden yritt\xc3\xa4jiksi.\xc2\xa0\n_START_SECTION_\nAnsaintamalli\n_START_PARAGRAPH_\nAtlassianilla ei ole perinteist\xc3\xa4 myyntiorganisaatiota. Sen sijaan kaikkien sen tuotteiden hinnat, tiedot, dokumentaatio, tukipyynn\xc3\xb6t ja koulutusmateriaalit l\xc3\xb6ytyv\xc3\xa4t sen nettisivulta. \xc2\xa0 Yritys tarjoaa alennuksia vain avoimeen l\xc3\xa4hdekoodiin perustuville projekteille, akateemisille organisaatioille ja hyv\xc3\xa4ntekev\xc3\xa4isyysorganisaatioille. Kaikki tuotteet ovat saatavissa asennettuina tai pilvipalveluina, ja niiden hinnat alkavat 10 dollarista (10 lisenssi\xc3\xa4). Hinnat eiv\xc3\xa4t skaalaudu lineaarisesti._NEWLINE_Vuonna 2011 Atlassianin ilmoitti liikevaihdokseen 102 miljoonaa dollaria, eli yrityksen liikevaihto kasvoi 35\xc2\xa0% edelliseen vuoteen verrattuna.\xc2\xa0\n_START_SECTION_\nTy\xc3\xb6ntekij\xc3\xb6iden motivointi\n_START_PARAGRAPH_\nAtlassian aloitti nyky\xc3\xa4\xc3\xa4n muissakin ohjelmistoyrityksiss\xc3\xa4 suositun ShipIt Day- perinteen, jossa ohjelmistokehitt\xc3\xa4j\xc3\xa4t saavat nelj\xc3\xa4 kertaa vuodessa kehitt\xc3\xa4\xc3\xa4 24 tunnin ajan haluamiaan projekteja. Atlassian kutsui n\xc3\xa4it\xc3\xa4 p\xc3\xa4ivi\xc3\xa4 aluksi nimell\xc3\xa4 FedEx Days, mutta nime\xc3\xa4 muutettiin FedExin pyynn\xc3\xb6st\xc3\xa4.'